Ուղիղ հեռարձակման տեսագրության մեջ տեսանելի է, որ «Զվարթնոց» օդանավակայանի սպասասրահում ՀԱՕԿ նախագահը տեսախցիկների ներկայությամբ զրուցում է աշխարհի եռակի չեմպիոն Արթուր Ալեքսանյանի հետ: «Ջուլֆալակյանին էլ ասա գա, ո՞ւր ա, պապադ ո՞ւր ա»,- դիմելով Արթուր Ալեքսանյանին՝ ասաց Գագիկ Ծառուկյանը: Մինչ Արթուրի հայրը՝ Գեւորգ Ալեքսանյանը, հավաքված քաղաքացիների միջից կմոտենար Ծառուկյանին, նա շարունակում է. «Փոխանակ հաղթական տղուդ հետ քայլես, տարել քցել են ընդեղ, ըտենց ո՞նց կլնի: Էսօր մեծամասնությունը, հաղթանակը քոնն ա….»: